**AIŠKINAMASIS RAŠTAS**

Dėl Molėtų rajono savivaldybės tarybos 2016 m. kovo 31 d. sprendimo Nr. B1-61 “Dėl Molėtų rajono savivaldybės bendrojo ugdymo mokyklų tinkle pertvarkos 2016-2020 metų bendrojo plano patvirtinimo” pakeitimo

**1. Parengto tarybos sprendimo projekto tikslai ir uždaviniai**

Sprendimo projekto tikslas – sudaryti galimybę priimti kitus su švietimo įstaigų reorganizavimu susijusius sprendimus. Sprendimai būtini siekiant tikslo - mažinant tuščių mokymosi vietų skaičių ir racionaliau panaudojant švietimui skirtas lėšas, išsaugoti bei pagerinti švietimo kokybę, sudaryti sąlygas privalomojo ir visuotinio švietimo prieinamumui, švietimo įvairovei. Lietuvos Respublikos švietimo įstatyme deklaruojama, kad švietimo sistema turi veikti veiksmingai, geros kokybės rezultatai turi būti siekiami sumaniai ir veiksmingai naudojant turimus išteklius.

Pertvarkos plano keitimas rajone tapo neatidėliotinu, siekiant efektyvesnio lėšų panaudojimo. Prasti klasių užpildomumo rodikliai tapo viena didžiausių kliūčių šiam tikslui pasiekti. Bendrojo ugdymo mokyklų 1-8 klasių komplektų, kurie yra jungtiniai, dalis (proc.) mūsų savivaldybėje sudaro 20,6 proc., kai vidutiniškai šalyje – 5,2 proc. Bendrojo ugdymo mokyklų klasių komplektų, kuriuose yra mažiau kaip 8 mokiniai, dalis (proc.) sudaro 9,0 proc., kai vidutiniškai šalyje - 2,2 proc. Atlikus rajono bendrojo ugdymo mokyklų skaičiaus perspektyvos analizę buvo nustatyta, kad blogiausia situacija yra Molėtų r. Inturkės pagrindinėje mokykloje bei Molėtų r. Joniškio mokykloje – daugiafunkciame centre. Nors mokinio ugdymo kaštai šiose mokyklose dideli, tiek pradinių, tiek 5-8 klasių mokiniai jose ugdomi jungtinėse klasėse, kuriose mokomiesiems dalykams, mokinių poreikiams bei mokymosi pagalbai skiriamas minimalus Bendruosiuose ugdymo planuose nustatytas valandų skaičius, nes visos klasės šiose mokyklose atitinka tik mažiausią sąlyginį klasės dydį. Ugdymas jungtinėse klasėse riboja galimybes ugdymo procesą organizuoti įdomiai ir veiksmingai.

**Dėl Molėtų r. Inturkės pagrindinės mokyklos**

Mokinių skaičiaus kitimo prognozė Molėtų r. Inturkės pagrindinėje mokykloje iki 2023 m.

|  |  |  |  |  |
| --- | --- | --- | --- | --- |
|  | 2019-2020 | 2020-2021 | 2021-2022 | 2022-2023 |
| Ikimokyklinis | 2 | 2 | 5 | 3 |
| Priešmokyklinis | 4 | 4 | 8 | 6 |
| 1 klasėje | 2 | 0 | 4 | 8 |
| 2 klasėje | 6 | 2 | 2 | 4 |
| 3 klasėje | 1 | 6 | 2 | 2 |
| 4 klasėje | 4 | 1 | 6 | 2 |
| Iš viso 1 - 4 kl. | 13 | 9 | 14 | 16 |
| 5 klasėje | 1 | 4 | 1 | 6 |
| 6 klasėje | 2 | 2 | 4 | 1 |
| 7 klasėje | 4 | 2 | 2 | 4 |
| 8 klasėje | 8 | 4 | 2 | 2 |
| Iš viso 5-8 klasėse | 15 | 12 | 9 | 13 |
| 9 klasėje | 0 | 8 | 4 | 2 |
| 10 klasėje | 4 | 0 | 8 | 4 |
| Iš viso mokykloje | 38 | 33 | 48 | 44 |

Esant tokiam mokinių skaičiui mokykloje, visi mokiniai, išskyrus -10 klasės, mokosi jungtinėse klasėse. 2020 m. vieno mokinio mokymo lėšos sudaro 3208 eurus, o visos lėšos vienam mokiniui - 6432 eurus. Tuo tarpu vidutiniškas vienam mokiniui rajono mokyklose tenkantis mokymo lėšų dydis yra 1588 eurai.

2019 m. PUPP rezultatai Molėtų r. Inturkės pagrindinėje mokykloje

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Dalykas | Kand. sk. | 1 | 2 | 3 | 4 | 5 | 6 | 7 | 8 | 9 | 10 | Vidurkis |
| Matematika | 6 | 0 | 0 | 0 | 2 | 1 | 1 | 1 | 1 | 0 | 0 | 5,7 |
| Lietuvių k. | 6 | 0 | 0 | 0 | 2 | 1 | 1 | 0 | 2 | 0 | 0 | 5,8 |

Matematikos pažymių vidurkis Lietuvoje ir Molėtų r. sudarė 5,3, o lietuvių kalbos ir literatūros Lietuvoje - 6,3, Molėtų r. - 6,2. Rezultatai tik vidutiniški.

Per artimiausius ketverius mokslo metus ugdymo sąlygos mokykloje nesikeistų ir nepagerėtų, nes būtų 5-10 klasių, kuriose mokinių skaičius klasės sraute būtų mažesnis už Lietuvos Respublikos Vyriausybės nustatytą mažiausią mokinių skaičių klasėje. Savivaldybė papildomai turėtų skirti tiek mokymo lėšų, kiek jų trūksta iki lėšų sumos, skiriamos iš Lietuvos Respublikos valstybės biudžeto pagal Mokymo lėšų apskaičiavimo, paskirstymo ir panaudojimo tvarkos aprašą. Visoms klasės mokomiesiems dalykams, mokinių ugdymosi poreikiams bei mokymosi pagalbai ir toliau būtų ribotos švietimo pagalbos galimybės, nes visos klasės atitiktų tik mažiausią sąlyginį klasės dydį.

Informacija apie mokytojų kvalifikacines kategorijas

|  |  |  |  |  |  |
| --- | --- | --- | --- | --- | --- |
| Kvalifikacinė kategorija | Mokytojo | Vyresniojo mokytojo | Mokytojo metodininko | Mokytojo eksperto | Neturi kvalifikacinės kategorijos |
| Mokytojų skaičius | 3 | 9 | 5 | 0 | 0 |

Informacija apie Inturkės pagrindinės mokyklos darbuotojus darbuotojus

|  |  |  |  |  |  |
| --- | --- | --- | --- | --- | --- |
| Bendras darbuotojų skaičius | Iš jų mokytojų pimaeilininkų skaičius | Iš jų mokytojų antraeilininkų skaičius | Iš jų švietimo pagalbos specialistų skaičius | Iš jų administracijos darbuotojų skaičius | Iš jų ūkinio personalo darbuotojų skaičius ir etatų skaičius |
| 28 | 9 | 8 | 0 | 2 | 9 (7,75 etato) |

Vidutiniškai vienam mokytojui tenka 2,2 mokinio, kai rajone vidutiniškai – 14,2.

Molėtų rajono savivaldybės administracijos Kultūros ir švietimo skyrius siūlo Molėtų r. Inturkės pagrindinę mokyklą reorganizuoti į Molėtų pradinės mokyklos Inturkės skyrių, vykdantį ikimokyklinio, priešmokyklinio ir pradinio ugdymo programas. Taip ikimokyklinės ir priešmokyklinės grupės bei pradinių klasių mokiniai turėtų galimybę mokytis arčiau gyvenamosios vietos. Mokykla veiktų pertvarkytose ir ugdymo proceso organizavimui pritaikytose Inturkės seniūnijos patalpose, taip atsisakant senojo mokyklos pastato išlaikymo kaštų. Vyresnių klasių mokiniai būtų pavežami į Molėtų progimnaziją.

**Dėl Molėtų r. Joniškio mokyklos – daugiafunkcio centro**

Mokinių skaičiaus kitimo prognozė Molėtų r. Joniškio mokykloje daugiafunkciame centre iki 2023 m.

|  |  |  |  |  |
| --- | --- | --- | --- | --- |
|  | 2019-2020 | 2020-2021 | 2021-2022 | 2022-2023 |
| Ikimokyklinis | 5 | 9 | 8 | 5 |
| Priešmokyklinis | 5 | 4 | 1 | 4 |
| 1 klasėje | 5 | 6 | 4 | 1 |
| 2 klasėje | 3 | 5 | 6 | 4 |
| 3 klasėje | 3 | 3 | 5 | 6 |
| 4 klasėje | 3 | 3 | 3 | 5 |
| Iš viso 1 - 4 kl. | 14 | 17 | 18 | 16 |
| 5 klasėje | 7 | 6 | 3 | 3 |
| 6 klasėje | 3 | 7 | 6 | 3 |
| 7 klasėje | 5 | 4 | 7 | 6 |
| 8 klasėje | 5 | 5 | 4 | 7 |
| Iš viso 5-8 klasėse | 20 | 22 | 20 | 19 |
| 9 klasėje | 0 | 7 | 5 | 4 |
| 10 klasėje | 5 | 0 | 7 | 5 |
| Iš viso mokykloje | 49 | 59 | 59 | 53 |

Esant tokiam mokinių skaičiui mokykloje, visi mokiniai, išskyrus 10 klasę mokosi jungtinėse klasėse. 2020 m. vieno mokinio mokymo lėšos sudaro 3513 eurų, o visos lėšos vienam mokiniui - 6752 eurus. Vidutiniškas vienam mokiniui rajono mokyklose tenkantis mokymo lėšų dydis yra 1588 eurai.

2019 m. PUPP rezultatai Molėtų r. Joniškio mokykloje daugiafunkciame centre

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Dalykas | Kand. sk. | 1 | 2 | 3 | 4 | 5 | 6 | 7 | 8 | 9 | 10 | Vidurkis |
| Matematika | 7 | 1 | 1 | 0 | 0 | 0 | 4 | 0 | 0 | 1 | 0 | 5,1 |
| Lietuvių k. | 7 | 0 | 0 | 0 | 2 | 1 | 0 | 1 | 0 | 2 | 1 | 6,9 |

Matematikos pažymių vidurkis Lietuvoje ir Molėtų r. sudarė 5,3, o lietuvių kalbos ir literatūros Lietuvoje - 6,3, Molėtų r. - 6,2.

Informacija apie mokytojų kvalifikacines kategorijas

|  |  |  |  |  |  |
| --- | --- | --- | --- | --- | --- |
| Kvalifikacinė kategorija | Mokytojo | Vyresniojo mokytojo | Mokytojo metodininko | Mokytojo eksperto | Neturi kvalifikacinės kategorijos |
| Mokytojų skaičius | 2 | 8 | 8 | 0 | 0 |

Informacija apie Joniškio mokyklos – daugiafunkcio centro darbuotojus

|  |  |  |  |  |  |
| --- | --- | --- | --- | --- | --- |
| Bendras darbuotojų skaičius | Iš jų mokytojų pimaeilininkų skaičius | Iš jų mokytojų antraeilininkų skaičius | Iš jų švietimo pagalbos specialistų skaičius | Iš jų administracijos darbuotojų skaičius | Iš jų ūkinio personalo darbuotojų skaičius ir etatų skaičius |
| 33 | 13 | 5 | 1 (0,5 etato) | 2 | 13 (11 etatų) |

Mokykloje vienam mokytojui vidutiniškai tenka 2,7 mokinio, kai vidutiniškai rajone - 14,2.

Nors mokyklos padėtis mažai kuo skiriasi nuo Inturkės pagrindinės mokyklos padėties, tačiau yra keletas veiksnių, skatinančių pasirinkti kitokį reorganizacijos būdą. Joniškio mokykla – daugiafunkcis centras yra už 26 kilometrų nuo Molėtų. Yra mokinių, gyvenančių 10 km. atstumu nuo Joniškio. Tai keltų pavėžėjimo iki Molėtų progimnazijos sunkumų.

Joniškio mokyklos - daugiafunkcio centro pastatu be mokyklos naudojasi seniūnija, biblioteka. Būtų ar nebūtų 5-10 klasių mokinių, pastatas vis vien būtų šildomas. Todėl siūloma Molėtų r. Joniškio mokyklą – daugiafunkcį centrą reorganizuoti ne į pradinio ugdymo skyrių, o į Molėtų r. Giedraičių Antano Jaroševičiaus skyrių, vykdantį ikimokyklinio, priešmokyklinio, pradinio ir pagrindinio ugdymo pirmos dalies programas. Atsirastų galimybė sumažinti mokyklos valdymo, ūkines išlaidas ir taip sumažinti išlaikymo kaštus.

Toks sprendimas sustiprintų ir Molėtų r. Giedraičių Antano Jaroševičiaus gimnazijos padėtį. Didesnis mokinių skaičius leistų gimnazijai dalyvauti ES finansuojamuose projektuose , padidintų galimybes gauti geltonąjį autobusą, suteiktų galimybes sujungti ir panaudoti abiejų mokyklų materialinį ir intelektinį potencialą.

Molėtų rajono savivaldybės bendrojo ugdymo mokyklų tinkle pertvarkos 2016-2020 metų bendrojo plano patvirtinimo” pakeitimo projektas buvo pristatytas Molėtų r. Inturkės pagrindinės mokyklos ir Molėtų r. Joniškio mokyklos-daugiafunkcio centro bendruomenėms. Molėtų r. Inturkės pagrindinės mokyklos taryba 2020-02-11 protokoliniu sprendimu Nr. MP-1 ir Molėtų r. Joniškio mokyklos – daugiafunkcio centro taryba 2020-03-17 raštu Nr. I-13 “ Dėl pritarimo Molėtų rajono savivaldybės bendrojo ugdymo mokyklų tinkle pertvarkos 2016-2020 metų bendrojo plano pakeitimui” su siūlomais mokyklų reorganizacijos būdais sutiko.

**2. Šiuo metu esantis teisinis reguliavimas**

Lietuvos Respubliko0s vietos savivaldos įstatymas, Mokyklų, vykdančių formaliojo švietimo programas, tinkle kūrimo taisyklės, patvirtintos Lietuvos Respublikos Vyriausybės 2011 m. birželio 29 d. nutarimu Nr. 768 “Dėl mokyklų, vykdančių formaliojo švietimo programas, tinkle kūrimo taisyklių patvirtinimo”, Mokyklos bendruomenės sprendimų dėl savivaldybės mokyklų tinklo kūrimo priėmimo tvarkos aprašas, patvirtintas Švietimo ir mokslo ministro 2011 m. liepos 5 d. įsakymu Nr. V-1212.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Priėmus šį sprendimą, bus galima priimti kitus su švietimo įstaigų reorganizavimu susijusius sprendimus ir taip spręsti efektyvesnio lėšų panaudojimo ugdymo procesui organizuoti klausimą. Nepriėmus šio sprendimo, numatomas mokyklų reorganizavimas nuo 2020 m. rugsėjo mėn. būtų negalimas dėl terminų nesilaikymo.

**4. Priemonės sprendimui įgyvendinti**

Molėtų rajono savivaldybės tarybos sprendimo priėmimas.

**5. Lėšų poreikis ir jų šaltiniai**

Po to, kai savivaldybės taryba priims sprendimus dėl įstaigų reorganizavimo, atleidžiamiems darbuotojams reikės lėšų išeitinėms išmokoms išmokėti.

**6. Vykdytojai, įvykdymo terminai**

Molėtų rajono savivaldybės Kultūros ir švietimo skyrius.